**ОБЩИНА ПАВЛИКЕНИ**

**ПРЕПИС!**

**ЗАПОВЕД**

**№РД-02-11-3122/29.08.2022 г.**

**Град ПАВЛИКЕНИ**

**ОТНОСНО:** условията и реда за провеждане на предизборна кампания в изборите за Народно събрание на 02 октомври 2022 г.

На основание чл. 44, ал.2 от ЗМСМА, чл. 175, чл. 181, чл.182 , чл. 183, чл. 184, чл. 185 и чл. 186 от ИК, и в изпълнение на РЕШЕНИЕ № 1322-НС/23.08 2022 г. на ЦИК за избиране НС на 02.10.2022 г.

**Н А Р Е Ж Д А М:**

***І. Общи правила относно условията и реда за провеждане на предизборната кампания***

1. Предизборната кампания в изборите за народни представители на 2 октомври 2022 г. се открива на 2 септември 2022 г. (30 дни преди изборния ден) и приключва в 24,00 ч. на 30 септември 2022 г.
2. Предизборната кампания се води на български език.
3. Гражданите, партиите, коалициите, инициативните комитети, кандидатите и застъпниците имат свобода на изразяване и на предизборна агитация в устна и писмена форма на предизборни събрания, както и чрез доставчиците на медийни услуги.
4. Кандидатите за народни представители и партиите, коалициите и инициативните комитети, регистрирали кандидати, имат право на еднакъв достъп до източниците на информация, която им е необходима за целите на предизборната кампания.
5. Предизборните събрания са публични. За реда при провеждането им отговарят организаторите и органите на Министерството на вътрешните работи. Събранията се организират съгласно Закона за събранията, митингите и манифестациите.

При произвеждане на избори за народни представители на 2 октомври 2022 г. разпоредбата на чл. 92, ал. 3 от Закона за Министерството на вътрешните работи не се прилага.

1. „Предизборна агитация“ е призив за подкрепа или за неподкрепа на кандидат, партия, коалиция или инициативен комитет при участие в изборите за народни представители на 2 октомври 2022 г.

Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса.

1. „Медийна услуга“ е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им.

Медийни услуги са:

а) печатните медии – вестници, списания и други периодични издания;

б) медиите, разпространявани чрез електронни съобщителни мрежи, като:

аа) обществените и търговските електронни медии – лицензираните или регистрираните обществени или търговски доставчици на аудио-визуални медийни услуги или радиоуслуги;

бб) онлайн новинарските услуги – електронните издания на вестници, списания, информационни агенции и други електронни издания.

1. Не са медийни услуги социалните мрежи (фейсбук, туитър и други подобни) и личните блогове.

**Забранява се**:

9.  унищожаването и заличаването на агитационни материали, поставени по определения в Изборния кодекс ред, до приключване на изборите;

10.  публикуването и излъчването на анонимни материали, свързани с предизборната кампания;

11.  използването на агитационни материали, които застрашават живота и здравето на гражданите, частната, общинската и държавната собственост и безопасността на движението;

12.  използването на агитационни материали, които накърняват добрите нрави;

13.  използването на агитационни материали, които накърняват честта и доброто име на кандидатите;

14. използването на агитационни материали, съдържащи герба и/или знамето на Република България и/или на чужда държава, герба и/или знамето на Община Павликени както и религиозни знаци или изображения;

15. използването на държавния и общинския транспорт за предизборна агитация;

16. провеждането на предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала;

17. провеждането на предизборна агитация на работните места от лица на изборна длъжност в синдикалните и работодателските организации;

18.  предизборна агитация 24 часа преди изборния ден и в изборния ден;

19. предизборна агитация от служители на вероизповеданията. Не се счита за агитация извършването на религиозни обреди;

20. поставянето на агитационни материали на партии, коалиции и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването;

21. в търговска реклама да се отправят политически внушения в полза или във вреда на една или друга партия, коалиция или инициативен комитет или кандидат.

***ІІ. Специални правила относно агитационните материали***

1. По време на предизборната кампания кандидатите, партиите, коалициите и инициативните комитети могат да изготвят и разпространяват плакати, обръщения и други агитационни материали.
2. На всеки агитационен материал задължително се отбелязва от чие име се издава.
3. Всеки агитационен материал съдържа информация, че купуването и продаването на гласове е престъпление, като информацията заема не по-малко от 10 на сто от лицевата площ на агитационния материал и е разположена в обособено поле. В аудио- и аудио-визуалните материали тази информация се съдържа като недвусмислено и разбираемо послание.
4. Агитационните материали се поставят на определени от кмета места съгласно Приложение №1 и Приложение №2, които са неразделна част от настоящата заповед.

5. Длъжностните лица по кметства и населени места определят със своя заповед местата за поставяне на предизборни материали на територията на съответните населени места при наличието на такива.

Заповедта на кмета се оповестява публично и се изпраща на районната избирателна комисия.

1. Агитационни материали могат да се поставят на сгради, огради и витрини само след разрешение на собственика или управителя на имота.
2. Извън времето за провеждане на предизборната кампания (от датата на насрочване на изборите за народни представители – 1 август 2022 г. до началото на предизборната кампания – 2 септември 2022 г.) се забранява поставянето на предизборни агитационни материали. Сигналите за така поставените предизборни агитационни материали се подават съответно до кмета на общината или кметството.
3. Заповедта за премахване на предизборните агитационни материали се издава незабавно съответно от кмета на общината или кметството и се връчва на лицето, в чиято полза е материалът.
4. В случай че лицето, в чиято полза е предизборният агитационен материал, не го отстрани в тридневен срок от издаването на заповедта, материалът се премахва от кмета на общината или кметство, като при необходимост може да се поиска съдействие от органите на Министерството на вътрешните работи.
5. В правомощията на районните избирателни комисии е да се произнасят по жалби за неправилно поставени агитационни материали по време на предизборната кампания. По решение на районната избирателна комисия кметът на общината, кметството или кметският наместник премахва или изземва поставените и разпространени в нарушение агитационни материали. При необходимост премахването и изземването става със съдействие на органите на Министерството на вътрешните работи.

В изборния ден премахването и изземването на такива материали може да става и по решение на секционните избирателни комисии.

1. Когато през изборния ден и до края на гласуването секционната избирателна комисия установи наличие на агитационни материали, поставени в изборните помещения или на разстояние по-малко от 50 метра от входа на сградата, в която е изборното помещение, тя незабавно ги отстранява.
2. При необходимост отстраняването на тези агитационни материали се извършва със съдействието на кмета или кметския наместник и на органите на Министерството на вътрешните работи по решение на секционните избирателни комисии.
3. В срок до 7 дни след изборния ден **/10.10.2022 г./** партиите, коалициите и инициативните комитети премахват поставените от тях агитационни материали по повод на вече приключилите избори.

 Нарушителите на настоящата заповед се санкционират за всяко нарушение поотделно, съгласно Част Трета – Административнонаказателни разпоредби от ИК .

При поискване заповедта да се предостави на местните ръководства на политическите партии , коалиции и инициативни комитети регистрирани за участие в предизборната кампания. Със заповедта да бъдат запознати служителите от общинската администрация и гражданите на общината по подходящ начин /огласяване по РТВ, публикуване в интернет страницата на община Павликени /

Контрол по изпълнение на заповедта възлагам на Началника на РУ на МВР –Павликени.

Препис от настоящата заповед да се връчи на началника на РУ на МВР Павликени, на РИК Велико Търново за сведение, на длъжностните лица по кметства за сведение и изпълнение, и на длъжностните лица от общинска администрация и общинските структури за сведение и изпълнение.

**инж. ЕМАНУИЛ МАНОЛОВ/П/**

**КМЕТ НА ОБЩИНА ПАВЛИКЕНИ**

**ВЯРНО С ОРИГИНАЛА**

**ПРИ ОБЩИНА ПАВЛИКЕНИ**

**РУМЯНКА ГАВРАИЛОВА/П/**

**СЕКРЕТАР НА ОБЩИНА**

**ПРИЛОЖЕНИЕ №1**

**Към Заповед № РД – 02 -11- 3122/29.08.2022 г.**

|  |  |  |  |
| --- | --- | --- | --- |
| **№**  | **АДРЕС** | **ПОЯСНЕНИЕ** | **ВИД** |
| **1.** | **Бул. „Руски” , гр. Павликени** | **Кръстовище с ул. „Христо Смирненски” – мост на р. Павликенска** | **цилиндър** |
| **2.** | **Ул. „Ал. Стамболийски” , гр. Павликени** | **Кръстовище с ул. „Асен Златаров” – страната на пощата** | **цилиндър** |
| **3.** | **Ул. „Васил Левски” , гр. Павликени** | **Кръстовище с ул. „Димитър Благоев” – до бл.№9 до зоомагазин** | **цилиндър** |
| **4.** | **Ул. „Св.Св. Кирил и Методий” , гр. Павликени** | **Кръстовище с ул. „Ст. Караджа” – тревна площ** | **цилиндър** |
| **5.** | **Ул. „Христо Смирненски” , гр. Павликени** | **Кооперативен пазар, до вход от към ул. „Панайот Венков”** | **цилиндър** |
| **6.** | **Ул.” Цар Иван Асен** **ІІ” , гр. Павликени** | **Кръстовище с ул. „Ат. х. Славчев” до хотел Полтава** | **цилиндър** |
| **7.** | **Бул. „3 март” , гр. Павликени** | **Градски парк „Кирил Ракаров” вход за Зоокът** | **цилиндър** |
| **8.** | **Ул. „Ат.х. Славчев” , гр. Павликени** | **Кръстовище с ул. „Отец Паисий” до паркинг на магазин „Теос груп БГ”** | **цилиндър** |
| **9.** | **Ул. „Васил Левски” , гр. Павликени** | **Кръстовище с ул. „Цар Иван Асен ІІ” до Тото пункт** | **цилиндър** |
| **10.** | **Пл. „Свобода” , гр. Павликени** | **Срещу банка УниКредит Булбанк** | **цилиндър** |
| **11.** | **Ул. „Васил Петлешков” , гр. Павликени** | **Тревна площ, до паркинг на МБАЛ Павликени** | **цилиндър** |
| **12.** | **Бул. „Руски” , гр. Павликени** | **Кръстовище с ул. „Филип Тотю” – вход магазин „Абсолют +” - Стадиона** | **цилиндър** |
| **13.** | **Бул. „Раковски” , гр. Павликени** | **Кръстовище с ул. „Ловец” до Исторически музей** | **цилиндър** |
| **14.** | **Ул. „Бачо Киро” , гр. Павликени** | **Кръстовище с ул. „Христо Смирненски” до магазин за строителни материали** | **цилиндър** |
| **15.** | **Ул. „Панайот Венков” , гр. Павликени** | **Р-т „Лебеда” до вход на кооперативен пазар** | **табло** |
| **16.** | **Ул. „Илия Златев”№15, гр. Павликени** | **Срещу ОУ „Св. Климент Охридски” гр. Павликени** | **табло** |
| **17.** | **Ул. „Илия Златев“**  | **Ул. „Илия Златев“ срещу блок № 55** | **цилиндър** |
| **18** | **Ул. „Христо Ботев“** | **Кръстовище с ул. „Христо Ботев“ и ул. „19-ти февруари“ тревно площ пред СУ „Бачо Киро“** | **цилиндър** |
| **19.** | **Кръстовище на Ул. “Ловец“ и ул. „В. Петлешков“** | **Кръстовище на ул. “Ловец“ и ул. „В. Петлешков“ – тревна площ** | **Триъгълно табло** |

**ИЗГОТВИЛ:/п/**

**РУМЯНКА ГАВРАИЛОВА**

**СЕКРЕТАР НА ОБЩИНА ПАВЛИКЕНИ**

**ОБЩИНА П А В Л И К Е Н И**

**ПРИЛОЖЕНИЕ №2**

**Към Заповед № РД – 02 -11- 3122/29.08.2022 г.**

|  |  |  |  |
| --- | --- | --- | --- |
| **№**  | **АДРЕС** | **ПОЯСНЕНИЕ** | **ВИД** |
| **1.** | **На територията на населените места включени в състава на Община Павликени** |  | **Автоспирки/метална конструкция/** |
| **2.** | **Бул. „Руски” №18, гр. Павликени** | **Срещу магазин „Т- маркет”** | **автоспирка/метална конструкция/** |
| **3.** | **Ул. „Илия Златев” , гр. Павликени**  | **Кръстовище с ул. „Тошо Кътев” изход за Община Сухиндол** | **автоспирка/метална конструкция/** |
| **4.** | **Ул. „Христо Ботев” , гр. Павликени** | **До вход на бившето ТКЗС** | **автоспирка/метална конструкция/** |
| **5.** | **Ул. „Съединение” , гр. Павликени** | **До бл. №2** | **автоспирка/метална конструкция/** |
| **6.** | **Ул. „Ат. х. Славчев” , гр. Павликени** | **До бензиностанция „Тотиоил”** | **автоспирка/метална конструкция/** |
|  |  |  |  |

**ИЗГОТВИЛ:/п/**

**РУМЯНКА ГАВРАИЛОВА**

**СЕКРЕТАР НА ОБЩИНА ПАВЛИКЕНИ**